নিজস্ব প্রতিবেদন:  ভাগাড়ের ধাক্কা বিধানসভার ক্যান্টিনে। মেনু থেকে বাদ মটন-চিকেন। বদলে প্লেটে জায়গা করে নিয়েছে মাছ-ডিম। দু সপ্তাহ ধরেই চলছে এমন বন্দোবস্ত। সস্তায় পুষ্টিকর, উপরি পাওনা হরেক ডিশ। বিধানসভার ক্যান্টিনের সুনাম শোনেননি এমন মানুষ পাওয়া দুষ্কর। বিধায়করা তো বটেই, বিধানসভার কর্মীদেরও লাঞ্চে ফার্স্ট চয়েস ক্যান্টিন। কিন্তু, ভাগাড় কাণ্ডের ধাক্কায় এখানকার মেনু কার্ডেরও ভোলবদল।  মটন চিকেনের জন্য আপতত ক্যান্টিনে নো এন্টি বোর্ড।  মটন-চিকেন অমিল। অগত্যা মাছ -ডিমেই ভরসা রাখছেন বিধায়করা। একটু হলেও কি মন খারাপ? সবাই অবশ্য ততটা আপসেট নন। পচা মাংসের চেয়ে মাছ-ডিম বেটার বলছেন অনেকেই। একমত বিধানসভার কর্মীরাও। মাংসের অভাব পূরণ করতে প্লেটে হাজির  ইলিশ-চিংড়ি। মিলছে ডিমের রকমারি পদও।  কেউ মাছ-ডিম খাচ্ছেন। কেউ আবার নিরামিষেই ভরসা রাখছেন। আপাতত এভাবেই চলছে। ভাগাড়ের ধাক্কায় বদলে গেছে মেনু।